Skangaļu muiža

Skangaļu muižas () vai Skangales muižas kungu māja atrodas Cēsu novada Liepas pagasta Skangaļos apmēram 110 km no Rīgas. Muižas ēkas un zeme ap tām mūsdienās pieder Pestīšanas armijai, kas atjaunotajā muižas kungu mājā izveidojusi viesu namu un Ūlofa Palmes muzeju. Pie tās atrodas Skangaļu muižas Bērnu atbalsta un sociālās aprūpes centrs.

 Vēsture 
Izveidojusies netālu no senākās Startu muižas (Stürzenhof). Zviedru Vidzemes laikā Skangaļu muiža atradās A. Ūksenšernas īpašumā. 1843. gadā Skangaļu muižu iegādājās J. A. fon Knīrīms, kopš 1890. gada  muižas īpašnieks bija viņa dēls Rīgas Politehniskā institūta rektors profesors Voldemārs fon Knīrīms (1849—1935). Pēc viņa iniciatīvas muižā tika izveidota praktisko mācību vieta topošajiem lauksaimniecības studentiem — uzceltas 30 ēkas, tai skaitā laboratorijas, auditorijas, lopu kūtis, staļļi un arī studentu un personāla mītnes.Ū.Palmes radi atceras Skangaļus Dace Plato, Diena, 1998. gada 5. oktobris

Latvijas brīvības cīņu laikā 1919. gada 22. jūnijā pie Skangaļu muižas notika Skangaļu kauja, kas bija viena no Cēsu kauju lielākajām sadursmēm. Pēc 1920. gada agrārās reformas muižas kungu māja ar 52 hektāriem zemes palika V. Knīrīma dzimtas īpašumā. Viņa Zviedrijā dzīvojošais mazdēls, vēlākais valdības vadītājs, Ūlofs Palme (1927—1986) ar savu māti Elizabeti (Elisabeth von Knieriem, 1890–1972), vecāko brāli Klāsu (Claës Palme, 1917—2006) un māsu Katarīnu (Catharina Palme Nilzén, 1920—2002) Skangaļos pavadīja bērnības vasaras. Katarīna Palme par šo laiku 1999. gadā publicēja atmiņu grāmatu “Vasaras Skangaļos” (Somrarna på Skangal).

Pēc Latvijas okupācijas Skangaļu muiža piederēja Padomju armijai,travelnews.lv kas pie tās uzbūvēja Mārsnēnu (Liepas) lidlauku.

Latvijai atgūstot neatkarību, Palmes ģimene 1994. gadā atguva tiesības uz Skangaļu muižu un nolēma to atdāvināt Pestīšanas armijai. Muižas ēkās tika veikts remonts, bet skolai un bērnu internātam paredzēto namu 1997. gadā uzbūvēja pilnīgi no jauna.Zviedrijas īpašumā – mājvieta latviešu bērniem  Rita Ruska, la.lv, 2012. gada 27. jūnijā Skangaļu muižas atjaunošanas projekta aizbildne bija Zviedrijas princese Liliāna, kas 1997. gada 25. oktobrī iesvētīja jaunuzbūvēto skolu. 1998. gada septembrī pabeidza galvenās ēkas restaurāciju, bet skolas ēkas restaurācija tika pabeigta 1999. gada maijā.Princese Liliāna apmeklē "Skangaļu" bērnu sniegto koncertu Stokholmā mfa.gov.lv, 11.08.2005.

 tika atklāts piemiņas akmens par godu Cēsu kauju dalībniekiem un Kalevlaste Maleva bataljona cīnītājiem.
 Apraksts 
Skangaļu muižas centru veido septiņas lielas ēkas ar granīta mūriem. Pēc Latvijas neatkarības atjaunošanas par Zviedrijas Pestīšanas Armijas līdzekļiem arhitekta Ulfa Andersa vadībā restaurēja muižas galveno dzīvojamo ēku un klēti. Tajā mūsdienās iekārtota viesu māja ar virtuvi un konferenču zāle, kā arī garīgās attīstības centrs.Skangaļu muiža  no tourism.cesis.lv

 Atsauces 

 Ārējās saites 
 Mālpils muižas mājaslapa

Kategorija:Liepas pagasts
Kategorija:Kultūrvēsturiskie pieminekļi
Kategorija:Muižas Latvijā